**ΔΕΛΤΙΟ ΤΥΠΟΥ**

**«ΠΑΙΖΟΥΜΕ ΚΟΥΚΛΟΘΕΑΤΡΟ;»**

**ΚΥΡΙΑΚΗ 11 ΙΟΥΝΙΟΥ, 18.30**

 **ΠΑΡΑΛΙΑ ΒΟΛΟΥ ΜΠΡΟΣΤΑ ΣΤΟ ΚΤΗΡΙΟ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ**

 Το Παιδαγωγικό Τμήμα Προσχολικής Εκπαίδευσης του Πανεπιστημίου Θεσσαλίας στο πλαίσιο του μαθήματος «Κουκλοθέατρο και Διαπολιτισμικές Δράσεις» σε συνεργασία με το Εργαστήρι Κουκλοθεάτρου *«*ΚΟΥΚΛΟΠΕΔΙΟ*»* του Πορφυρογένειου Ιδρύματος Αγριάς, διοργανώνουν την Κυριακή 11 Ιουνίου, στις 18.30, ανοικτή εκδήλωση για παιδιά και μεγάλους. Η εκδήλωση θα πραγματοποιηθεί στον παραλιακό χώρο, μπροστά στο κτήριο του Πανεπιστημίου Θεσσαλίας και θα περιλαμβάνει κουκλοθεατρικές παραστάσεις από τις/τους φοιτήτριες/τές, εργαστήρια κατασκευής κουκλών από ανακυκλώσιμα υλικά και αυτοσχεδιασμούς με γιγάντιες χειροποίητες κούκλες! Η είσοδος είναι ελεύθερη!

Σας περιμένουμε!